Rikunarita-ORG/Wikinium huggingface dataset:
# Juan Pablo II

| Juan Pablo II |
| --- |
|  |
|  |
| Tinuod nga ngalan | Karol Józef Wojtyła |
| Nagsugod ang Termino | Oktubre 16, 1978 |
| Nahuman ang Termino | Abril 2, 2005 |
| Gipulihan | Juan Pablo I |
| Mipuli | Benedicto XVI |
| Natawo | Mayo 18, 1920 Wadowice, Polskowa |
| Namatay | Abril 2, 2005 (84 anyos) Palasyong Apostoliko, Dakbayan sa Batikano |

Si **San Juan Pablo II** (Linatin: *Ioannes Paulus PP. II*, Italiano: *Giovanni Paolo II*; sibil nga ngalan: **Karol Józef Wojtyła**; 18 Mayo 1920–2 Abril 2005), maoy ika-264 Santo Papa sa Simbahang Katoliko ug maoy nagdumala sa Dakbayan sa Batikano sugod niadtong 16 Oktubre 1978, hantod sa iyang kamatayon. Ang iyang hapit mag 27 katuig nga paglingkod maoy ikaduhang pinakataas nga pagka-Papa, sukad sa 31 ka tuig nga paglingkod ni Pío IX. Siya usab ang labing unang taga-Polskowa nga Santo Papa, ug ang unang dili-Italyano nga Papa sukad ni Adriano VI niadtong mga 1520.
# K-pop

Girls' Generation
Exo
Ang **K-pop**  (Kinoreano: *케이팝* ; paglitok: *keipap*; gimubô gikan sa Korean pop), usa ka kini mátang sa musikong popular nga gisinugdan sa Habagatang Korea ug kabahin sa kultura sa maong nasod. Panagsama kini og pop, rock, elektroniko, disko, hip hop, R&B, Jazz, country, reggae ug uban pang musika. Ang lugpong nga "K-pop" nahimong pagkabantog sa ika-21 nga gatosay. Ginatawag kini kaniadto og gayo (Kinoreano: *가요*; Hanja: *歌謠*). Samtang ang termino mahimong gamiton sa usa ka kinatibuk-ang kahulogan sa pagtumbok sa bisan unsang musikong pop gikan sa maong nasod, kasagaran kini ginagamit nga labing nagatumbok sa mga grupong K-pop ug sa maong musika.

Ang labing modernong hulma sa K-pop mitumaw sa pagkamugnâ sa banda panglalaki nga Seo Taiji and Boys niadtong 1992. Ang ilahang pag-basanbasan sa lain-laing mga estilo ug mátang sa musika ug paghiusa sa langyaw nga mga bahin sa musika nakatabang pag-usab ug panghimag-o sa kontemporaryong talan-awon sa musika sa Habagatang Korea.

Ang binag-o sa budaya sa "idolo" nga K-pop misugod niadtong napuloan-1990, samtang kini mitubo ngadto sa usa ka subkultura nga nakatigom og daghang kadayeg-an sa mga kabatan-onan. Usa ka bag-ong kapanahonan sa mga idolong K-pop gisugdun niadtong 2003, pagkahuman sa pagkunhod sa naunang idol musika, sa nakatabang sa TVXQ ug BoA, nga nagpaila sa istilo sa musika ngadto sa duol nga baligyanan sa Hapon ug gibantog gihapon kini karon. Sa pag-abot sa social media ug mga pasundayag-telebisyon gikan sa Habagatang Korea, ang kasamtangang pagkaylap sa K-pop ug kalingawan niini, nailhan usab og *Hallyu*, makita dili lamang sa Sidlakang Asya ug Habagatan-sidlakang Asya, kondili sa Habagatang Asya, Latino Amerika, Amihanang Aprika, Habagatang Aprika ug Sidlakang Aprika, ang Tungang Sidlakan ug sa tibuok kasadpang kalibotan, nga nakakuha kini og mga tumatan-aw nga langyaw.

## Tan-awa usab

* J-pop

## Mga pakisayran
# Tulay

Tulay Marcelo Fernan sa Mandaue--Lapu-Lapu
Ang **tulay** (usab puente) usa ka estruktura nga gihimo para panglatas sa duha ka lugar sama sa balye, pangpang, ug isla, o bisa'g unsang lugar nga napikas sa sapa ug mga estretso sa dagat (*strait*) ug uban pang harang. Ang tulay gigamit para mapadali ug para sa mas komportable nga transportasyon sa tawo, sakyanan, ug uban pa.
# Turkeya

Ang **Turkiya** (Tinurko: *Türkiye*; Kinatsila: *Turquía*; Ininggles: *Turkey*) maoy nasod sa Habagatang-kasadpang Asya, sa Eurasia nga nahimutang sa peninsula sa Anatolia ug sa rehiyon sa Balkan sa habagatang-sidlakang Uropa. Ang Turkey adunay border sa 8 ka nasod: Bulgaria sa norweste, Gresya sa weste, Georgia sa nor-este, Armenya, Azerbaijan (ang exclave sa Nakhichevan), ug Iran sa este, Irak ug Syria sa sur-este. Nagborder sab kini sa Dagat Mediteranyo sa sur, sa Dagat Aegean sa weste, ug sa Dagat Itom sa norte. Anaa sa Turkey ang Dagat sa Marmara, ang gigamit sa mga heyograpo pangmarka sa utlanan sa Uropa ug Asya, mao nga ang Turkey usa ka nasod sa transkontinental. Ankara an kapital . Bisan kung ang Turkey usa ka miyembro sa NATO, wala kini sa European Union.

## Mga hulagway sa Turkiya

*
*
*
*
*
*
*
*
*
*
*
*
# Oktubre 9

|  |  |  |
| --- | --- | --- |
| << | Oktubre | >> |
| Do | Lu | Ma | Mi | Hu | Bi | Sa |
|  |  |  |  | 01 | 02 | 03 |
| 04 | 05 | 06 | 07 | 08 | 09 | 10 |
| 11 | 12 | 13 | 14 | 15 | 16 | 17 |
| 18 | 19 | 20 | 21 | 22 | 23 | 24 |
| 25 | 26 | 27 | 28 | 29 | 30 | 31 |
| **2026** |

Ang **Oktubre 9** ang ika-282 nga adlaw sa tuig sa kalendaryong Gregoryan. 83 pa ka adlaw ang nahabilin sa tuig.

## Mga dagkong panghitabo sumad ning adlawa

## Mga gipanganak sumad ning adlawa

## Mga nangamatay sumad ning adlawa

## Mga selebrasyon ning adlawa

## Mga eksternal nga link

* BBC: On This Day Gi-arkibo 2006-11-08 at the Wayback Machine
* Today in History: October 9 Gi-arkibo 2005-10-01 at the Wayback Machine

| Mga bulan sa tuig |
| --- |
| Enero | Pebrero | Marso | Abril | Mayo | Hunyo | Hulyo | Agosto | Septiyembre | Oktubre | Nobiyembre | Disyembre |
# Nasod nga Swiss

Nasod ang **Panaghugpong nga Swiss** (Kinatsila: *Con·fe·de·ra·ción sui·za*; Ininggles: *Swiss Confederation*; Inaleman: *Schweizerische Eidgenossenschaft*; Prinanses: *Confédération suisse*; Initalyano: *Confederazione Svizzera*, Rinomantse: *Confederaziun svizra*; Linatin: *Confoederatio Helvetica*) o **Helvetiya** (Kinatsila: *Sui·za*) nga adunay 7.5 ka milyon nga populasyon sa sentral nga rehiyon sa Kasadpang Uropa. Kini gitaliwad-an sa Alemanya, Pransiya, Italya, Austriya ug Liechtenstein. Daghag-lenggwahe ang Nasod nga Swiss — upat ang opsiyal niyang lenggwahe: Inaleman, Prinanses, Initalyano ug Romansh. Ang Helvetiya nabahin ngadto sa 26 ka kanton, unom niini usahay tawagon nga "*katungang-kanton*" tungod kay mas gamay ang ilang representasyon sa Konseho sa mga Estado. Nailhan ang Helvetiya sa iyang kasaysayan sa iyang pagka-way-gidapigan (wala ni maapil o moapil og gubat sugod niadtong 1815) mao nga daghang kapunungang internasyonal, sama sa Hiniusang mga Nasod o *United Nations*, nga bisa'g naka-sentro sa New York adunay mga departamento sa Helvetiya. Bern ang iyang kasamtangan nga dakbayan nga nahimutangan sa mga ulohang sanga sa iyang kagamhanan apan wala kini ilhang *de jure* nga kaulohan kundili *de facto* lang sanglit giisip man ang nasod nga panaghugpong sa nagkadaiyang kanton nga iya-iya og kaulohang dakbayan. Dili miyembro sa Unyon sa Uropa ang Helvetiya.